CELEX: 52008PC0302
Language: ro
Date: 2008-05-13
Title: Propunere de regulament al Consiliului de abrogare a Regulamentului (CE) nr. 752/2007 al Consiliului din 30 mai 2007 privind aplicarea anumitor restricţii asupra importurilor de anumite produse din oţel din Ucraina

|

52008PC0302

Propunere de regulament al Consiliului de abrogare a Regulamentului (CE) nr. 752/2007 al Consiliului din 30 mai 2007 privind aplicarea anumitor restricţii asupra importurilor de anumite produse din oţel din Ucraina  /* COM/2008/0302 final - ACC 2008/0094 */  

	[pic] | COMISIA COMUNITĂŢILOR EUROPENE |Bruxelles, 13.5.2008COM(2008) 302 final2008/0094 (ACC)Propunere deREGULAMENT AL CONSILIULUIde abrogare a Regulamentului (CE) nr. 752/2007 al Consiliului din 30 mai 2007 privind aplicarea anumitor restricții asupra importurilor de anumite produse din oțel din Ucraina(prezentată de Comisie)EXPUNERE DE MOTIVEComerțul cu anumite produse de oțel între Comunitatea Europeană și Ucraina a fost reglementat de un acord care stabilea, de asemenea, un contingent pentru importurile în Europa de oțel originar din Ucraina. După cum se prevede la articolul 10 alineatul (4), odată cu aderarea Ucrainei la Organizația Mondială a Comerțului, acordul se va rezilia și contingentul va fi eliminat. Data prevăzută a aderării este 16 mai 2008. În consecință, Comisia propune abrogarea Regulamentului de punere în aplicare a acordului în Comunitate.Consiliul este invitat să adopte propunerea Comisiei și să publice regulamentul în Jurnalul Oficial.2008/0094 (ACC)Propunere deREGULAMENT AL CONSILIULUIde abrogare a Regulamentului (CE) nr. 752/2007 al Consiliului din 30 mai 2007 privind aplicarea anumitor restricții asupra importurilor de anumite produse din oțel din UcrainaCONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 133,având în vedere propunerea Comisiei,întrucât:1.  Acordul de Parteneriat și Cooperare de instituire a unui parteneriat între Comunitățile Europene și statele membre ale acestora, pe de o parte, și Ucraina, pe de altă parte[1], denumit în continuare „APC”, a intrat în vigoare la 1 martie 1998.2.  În conformitate cu articolul 22 alineatul (1) din APC, comerțul cu anumite produse de oțel este reglementat de titlul III din acord, cu excepția articolului 14, și de dispozițiile unui acord privind aranjamentele cantitative.3.  La 18 iunie 2007, Comunitatea Europeană și Guvernul Ucrainei au încheiat un asemenea acord privind comerțul cu anumite produse din oțel[2], denumit în continuare „acordul”.4.  La 30 mai 2007, Consiliul a adoptat Regulamentul (CE) nr. 752/2007 privind aplicarea anumitor restricții asupra importurilor de anumite produse din oțel din Ucraina[3] în vederea punerii în aplicare a acordului.5.  Acordul prevede la articolul 10 alineatul (4) că, în cazul în care Ucraina aderă la Organizația Mondială a Comerțului înainte de expirarea prezentului acord, acordul se reziliază, iar limitele cantitative sunt anulate la data aderării.6.  La 16 mai 2008 Ucraina va deveni membră a Organizației Mondiale a Comerțului.7.  La acea dată Regulamentul de punere în aplicare a acordului va deveni caduc.8.  Din motive de claritate, este necesar, în consecință, să se abroge Regulamentul (CE) nr. 752/2007,ADOPTĂ PREZENTUL REGULAMENT:Articolul 1Regulamentul (CE) nr. 752/2007 se abrogă.Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, […]Pentru Consiliu,Președintele […] [1] JO L 49, 19.2.1998, p. 3.[2] JO L 178, 6.7.2007, p. 24.[3] JO L 178, 6.7.2007, p. 1.